Magnar Lundemo

Magnar Lundemo (1938–1987) var en norsk langrennsløper, friidrettsutøver og langrennstrener. Han var medlem av IL Varden. 

 Idrettskarriere 
Magnar Lundemo var eliteutøver i både langrenn og løp i mange år. Lundemo har flere NM-gull fra friidrett, med to 10 000 m løp (1961 og 1962), maraton i 1964, 8 km terrengløp i 1960 og fire gull på 25 km landeveisløp fra 1961–1964.

I langrenn gjorde Lundemo sin beste individuelle prestasjon i et internasjonalt mesterskap da han ble nr 4 på 15 km under VM i 1962 i Zakopane i Polen. Han ble norsk mester på 15 km året før. Lundemo deltok på de norske stafettlagene som ble nummer fire både i VM 1962 og OL 1964. Han ble nummer åtte på 15 km under OL 1964. Han vant det 60 km lange Engelbrektsloppet i Norberg i Sverige tre ganger; i 1970, 1972 og 1973 og han vant Marcialonga i Italia i 1974. I 1962 ble han tildelt Egebergs ærespris.

 Medaljer i norske mesterskap 
 20px|Friidrett FriidrettPlassering Øvelse ÅrGull  10000 meter  1961, 1962Gull  25 km landeveisløp  1961, 1962, 1963, 1964Gull  Maraton  1964Gull  8 km terrengløp  1960Gull  Skogsløp  1961, 1962Sølv  10000 meter  1963Sølv  3000 meter hinder  1960Sølv  8 km terrengløp  1961Sølv  20 km terrengløp  1970Sølv  Skogsløp  1960, 1964Bronse  5000 meter  1960, 1961Bronse  10000 meter  1966, 1968Bronse  8 km terrengløp  1959Bronse  Skogsløp  1959, 1967, 1968 20px|Langrenn LangrennPlassering Øvelse ÅrGull  15 km langrenn  1961Sølv  15 km langrenn  1960, 1962Sølv  30 km langrenn  1960Bronse  15 km langrenn  1959Bronse  30 km langrenn  1962, 1963

 Trenerkarriere 
Etter at han la opp som aktiv, fungerte han i mange år som skitrener på lokalt og nasjonalt plan. Han var trener for Østerrikes herrelandslag, og fra 1978 tok han over som norsk rikstrener. Han fikk sin topp som landslagstrener under VM på hjemmebane i Holmenkollen i Oslo i 1982. 

Under OL i Sarajevo i 1984 gikk Lundemo ut med påstander om bloddoping i finsk langrenn. 17 år senere ble seks finske langrennsløpere tatt for bloddoping.

 Til minne om Lundemo 
Magnar Lundemo har sin egen fotballcup, gjennom IL Vardens Magnar Lundemos Minnecup, og et eget minneløp gjennom Magnar Lundemos toppløp, som er et toppløp til Fonnfjellet i Meråker. Lundemo har forøvrig selv en sterk rekord på dette toppløpet, fra 1969. 

Se også
 Liste over norske idrettspersoner på sokkel

 Referanser 
friidrett.no: NM 10000 meter menn. 
friidrett.no: NM Maraton menn. 
friidrett.no: NM 25 km landeveisløp menn. 
friidrett.no: NM 8 km terrengløp menn. 
friidrett.no: NM 20 km terrengløp menn. 
friidrett.no: NM Skogsløp menn. 
friidrett.no: NM 5000 meter menn. 
friidrett.no: NM 3000 meter hinder menn. 

 Eksterne lenker 


Kategori:Norske langrennstrenere
Kategori:Norske langrennsløpere
Kategori:Norske langdistanseløpere
Kategori:Norske hinderløpere
Kategori:Norgesmestere i friidrett
Kategori:Norgesmestere i langrenn
Kategori:Kongepokalvinnere i skiidrett
Kategori:Vinnere av Egebergs Ærespris
Kategori:Deltakere for Norge under Vinter-OL 1960
Kategori:Langrennsløpere under Vinter-OL 1960
Kategori:Deltakere for Norge under Vinter-OL 1964
Kategori:Langrennsløpere under Vinter-OL 1964
Kategori:Deltakere for Norge under EM i friidrett 1962
Kategori:Personer fra Meråker kommune
Kategori:Deltakere for Norge under Ski-VM 1962